**DJEČJI VRTIĆ “MALIK”**

Široli 1, 51216 Viškovo

tel. 051/ 258 625

e-mail: [djecji.vrtic.malik@ri.t-com.hr](mailto:djecji.vrtic.malik@ri.t-com.hr)

KLASA: 601-02/24-02/01

URBROJ: 2170/01-54-11-02-24-02

Viškovo, 27. rujan 2024.

Na temelju članka 21. Zakona o predškolskom odgoju i naobrazbi i članka 22. Statuta Dječjeg vrtića „Malik“ Viškovo, Upravno vijeće na svojoj 7. sjednici održanoj 27.09.2024. godine na prijedlog ravnateljice, te razmotren na 2. Sjednici Odgojiteljskog vijeća održanoj 26.09.2024. donosi

**GODIŠNJI PLAN I PROGRAM RADA**

**DJEČJEG VRTIĆA**

**“MALIK”**

- za pedagošku godinu 2024/25.

PREDSJEDNIK UPRAVNOG VIJEĆA: RAVNATELJICA:

Martina Lakoseljac Matejčić Koljka Širola

**SADRŽAJ:**

1. USTROJSTVO RADA ………………………………………..……….. 2

2. MATERIJALNI UVJETI RADA……………………………… ………. 5

2.1. SIGURNOSNO ZAŠTITNI I PREVENTIVNI PROGRAM U VRTIĆU.……… 7

3. NJEGA I SKRB ZA TJELESNI RAST I ZDRAVLJE DJECE………… 8

4. ODGOJNO - OBRAZOVNI RAD……………………….……………..10

4.1. INTEGRIRANI PROGRAM PREDŠKOLE…………………………………21

4.2. RANO UČENJE TALIJANSKOG JEZIKA……………………………………….22

4.3. RANO UČENJE ENGLESKOG JEZIKA………………………………………….23

5. NAOBRAZBA I USAVRŠAVANJE ODGOJNIH DJELATNIKA…… 24

6. SURADNJA S RODITELJIMA…………………………………………27

7. SURADNJA S DRUŠTVENIM ČIMBENICIMA………………………28

8. VREDNOVANJE PROGRAMA…………………………………….…..29

9. GODIŠNJI PLAN RAVNATELJA I UPRAVNOG VIJEĆA………..…..30

9.1. PLAN RADA RAVNATELJICE…………………………………………….30

9.2 PLAN RADA UPRAVNOG VIJEĆA………………………………………………..32

**1. USTROJSTVO RADA**

Godišnji plan i program odgojno-obrazovnog rada Dječjeg vrtića „Malik“, za pedagošku godinu 2024/25. planiran je u skladu sa suvremenom koncepcijom predškolskog odgoja i obrazovanja, temeljen na humanističkim načelima i vrijednostima, polazeći od stvarnih potreba i interesa djeteta. Osnovne smjernice u planiranju zadane su nam Nacionalnim kurikulumom za rani i predškolski odgoj i obrazovanje.

Godišnji plan i program odgojno-obrazovnog rada provoditi će se u skladu s zakonskim propisima koji se odnose na predškolski odgoj i obrazovanje: Zakon o predškolskom odgoju i obrazovanju, Državni pedagoški standard predškolskog odgoja, Programsko usmjerenje odgoja i obrazovanja predškolske djece, te ostalim relevantnim dokumentima.

Vrtić će kroz planirane programe ostvarivati djelatnost njege, odgoja i obrazovanja, zdravstvene zaštite, pravilne prehrane i socijalne skrbi djece rane i predškolske dobi koji su prilagođeni razvojnim i aktualnim potrebama djeteta, njegovim interesima i potencijalima. Istodobno će poštivati individualna prava svakog djeteta i njegove obitelji, kao i prava zaposlenika odgojno-obrazovne ustanove.

**Vizija i misija**

Naš vrtić je mjesto za igru, život i cjeloviti razvoj individualnih potencijala djeteta u skladu s razvojnim potrebama i pravima djece, u kojem se dijete osjeća zadovoljno, sretno, voljeno i poštovano.

Vrtić u kojem se osjeća ugodno ozračje, uz poticajan prostor koji potiče djecu na aktivno učenje (istražujući, čineći), poštuju se dječja prava, razvijaju individualni potencijali djece, potiče kvalitetno partnerstvo s roditeljima, te osigurava profesionalni rast i razvoj odgojitelja u cilju unapređivanja kvalitete odgojno obrazovne prakse.

Prioritetna područja djelovanja kojima ćemo ove pedagoške godine dati naglasak su:

• organizacijsko vođenje ustanove uz osnaživanje partnerstva, te uključenost svih sudionika u timsko rješavanje problema, učenje i komunikaciju u izazovnim uvjetima rada

• razvoj kulture ustanove uz oblikovanje okruženja u funkciji ostvarivanja odgojno-obrazovnog procesa

• sustavna primjena strategija podrške razvoju i učenju kroz igru skrbeći o cjelovitom razvoju svakog djeteta, osobnim i razvojnim karakteristikama, te njihovim potrebama

U okviru svoje djelatnosti vrtić organizira i provodi slijedeće programe:

⦁ redoviti cjelodnevni 10-satni program odgoja, obrazovanja zdravstvene zaštite i prehrane djece predškolske dobi (od 3 do 7 godine života),

⦁ integrirani program predškole,

⦁ kraći programi: - rano učenje engleskog jezika (Škola za strane jezike Linguae)

- rano učenje talijanskog jezika (odgojiteljica Karmela Žmak)

Kraći programi ostvaruju se i u suradnji s vanjskim udrugama i organizacijama koje imaju verificirane programe pri Ministarstvu znanosti, obrazovanja i sporta. Programi se provode u jutarnjem i popodnevnom terminu, rano učenje engleskog jezika dva puta tjedno u vrtiću, te rano učenje talijanskog jezika jedan puta tjedno u vrtiću, kojeg će provoditi odgojiteljica Karmela Žmak sa završenom edukacijom iz talijanskog jezika (B2 stupanj), koji je verificiran.

U suradnji sa KŠR Gorovo, planirana je organizacija Škole plivanja, u trajanju od 7 dana, te sudjelovanje u sportskim igrama vrtića „Cup Opatije“. Cilj programa je, pored učenja vještine plivanja, osloboditi ih straha od vode, naučiti ih pravilima sporta, grupe i trenera.

U Dječjem vrtiću “Malik” ustrojene su dvije odgojne skupine u koje je upisano 48 djece, smještene u funkcionalno uređenom i djeci primjerenom prostoru.

Radno vrijeme vrtića usklađeno je s potrebama roditelja, od 06.30 do 17.00 sati. Subote su neradne. Pedagoška godina započinje 01.09.2024. a završava 31.08.2025.

Neposredan odgojno obrazovni proces ostvaruju 4 odgojiteljice.

**BROJ ODGOJITELJA I DJECE PO SKUPINAMA**

|  |  |  |  |
| --- | --- | --- | --- |
| **SKUPINA** | **DOB** | **BROJ DJECE** | **ODGOJITELJICE/stručna sprema** |
| **Pande** | **3- 5** | **24** | **Iva Erceg /VŠS**  **Anita MargićVŠS** |
| **Bubamare** | **3 – 5** | **24** | **Karmela Žmak /VŠS**  **Martina Lakoseljac Matejčić/VŠS** |

Organizacija rada odgojitelja je fleksibilna, u skladu s potrebama djece. Odgojitelji imaju 6,5 - satne smjene, čiji se raspored mijenja u toku pedagoške godine ovisno o trenutnim potrebama (period adaptacije, ljetni mjeseci), od čega je 5,5 sati neposrednog rada s djecom, a 1 sat otpada na poslove uređenja prostora, izrade poticaja, vođenje dokumentacije. Ostatak satnice do punog radnog tjedna od 40 sati odnosi se na ostale poslove (stručno usavršavanje, suradnja s roditeljima, planiranje…).

Godišnji odmor odgojiteljice većim djelom koriste za vrijeme kolektivnog ljetnog godišnjeg odmora od 15.07.2024. do 15.08.2025.

**TJEDNA STRUKTURA RADNOG VREMENA ODGOJITELJA**

|  |  |  |
| --- | --- | --- |
| **Red. Broj** | **Opis poslova** | **Broj sati** |
| **1.** | Neposredan rad s djecom | 27,5 |
| **2.** | Pripreme, uređenje prostora, izrada poticaja | 5 |
| **3.** | Stručno usavršavanje, suradnja s roditeljima, vrednovanje rada | 5 |
| **4.** | Dnevni odmor | 2,5 |
|  | **UKUPNO** | **40** |

**GODIŠNJA STRUKTURA RADNOG VREMENA ODGOJITELJA**

|  |  |  |  |  |  |  |
| --- | --- | --- | --- | --- | --- | --- |
| **Mjeseci** | **Br.radnih dana** | **Br.dana blagdani/**  **godišnji odmor** | **Br.radnih sati** | **Neposredan rad s djecom** | **Ostali poslovi** | **Dnevni odmor** |
| **Rujan** | 21 | / | 168 | 115,5 | 42 | 10,5 |
| **Listopad** | 23 | / | 184 | 126,5 | 46 | 11,5 |
| **Studeni** | 19 | 2/0 | 152 | 104,5 | 38 | 9,5 |
| **Prosinac** | 20 | 2/0 | 160 | 110 | 40 | 10 |
| **Siječanj** | 21 | 2/0 | 168 | 115,5 | 42 | 10,5 |
| **Veljača** | 20 | / | 160 | 110 | 40 | 10 |
| **Ožujak** | 21 | / | 168 | 115,5 | 42 | 10,5 |
| **Travanj** | 21 | 1/0 | 168 | 115,5 | 42 | 10,5 |
| **Svibanj** | 20 | 2/0 | 160 | 110 | 40 | 10 |
| **Lipanj** | 20 | 1/0 | 160 | 110 | 40 | 10 |
| **Srpanj** | 9 | 0/14 | 72 | 49,5 | 18 | 4,5 |
| **Kolovoz** | 10 | 2/9 | 80 | 55 | 20 | 5 |
| **UKUPNO** | **225** | **12/23** | **1800** | **1237,5** | **450** | **112** |

Uz odgojitelje i ravnatelja, u vrtiću su zaposlene kuharica i spremačica.

Koristit ćemo usluge vanjskog stručnog suradnika psihologa, a po potrebi ćemo koristiti i usluge vanjske stručne suradnice, zdravstvene voditeljice i logopeda.

Administrativne poslove obavlja ravnatelj ustanove.

Računovodstvene poslove obavlja ugovoreni knjigovodstveni servis.

Važno je napomenuti da veliki dio poslova održavanja vanjskog prostora obavljaju osnivači vrtića. Također za razne potrebne popravke, održavanja koristimo usluge raznih servisa.

**BROJ ZAPOSLENIH NA POJEDINIM RADNIM MJESTIMA**

|  |  |
| --- | --- |
| **RADNO MJESTO** | **BROJ ZAPOSLENIH** |
| **Odgojitelj** | 4 |
| **Ravnatelj** | 1 |
| **Kuharica** | 1 |
| **Spremačica** | 1 |
| **UKUPNO** | 7 |

Djelatnost vrtića financira se iz slijedećih izvora:

-iz uplata roditelja

-iz proračunskih sredstava Općine Viškovo

-iz proračuna Republike Hrvatske (MZOŠ) za program Predškole

**2. MATERIJALNI UVJETI RADA**

Dječji vrtić „Malik“ smješten je u namjenski građenom objektu sagrađenom 2005. g. površine 184 m2.

Primjenjujući načela integriranog kurikuluma, te Nacionalnog kurikuluma za rani i predškolski odgoj i obrazovanje, prostor u kojem djeca borave kreirat ćemo po mjeri djeteta, u kojem je dijete jedan od sudionika planiranja organizacije i uređenja prostora.

**Cilj** nam je stvoriti prostorno i materijalno okruženje koje u velikoj mjeri utječe na kognitivni, socijalni, emocionalni i tjelesni razvoj djece, stoga ćemo veliki naglasak dati na stvaranje bogatog i poticajnog okruženja. Prostor mora biti prilagođen djeci, omogućiti im korištenje prostora i poticaja za samostalno i grupno istraživanje i učenje, ali i omogućiti djeci da se osjećaju sigurno i opušteno u ugodnom ambijentu.

**Bitne zadaće:**

* stvaranje poticajnih uvjeta obogaćivanjem materijalne sredine i strukturiranjem prostora
* pravovremeno osigurati sredstva i materijale za rad, uvažavajući specifičnosti skupina i potrebe djece
* oblikovanje i dopunjavanje poticaja u materijalnom okruženju vrtića
* obogatiti vanjski prostor vrtića
* osigurati redovno održavanje objekta i prostora

Odgojiteljice će u suradnji sa stručnim suradnikom, roditeljima, vanjskim čimbenicima i samom djecom imati bitnu zadaću u kreiranju prostora i osiguravanju dovoljno poticaja koji će omogućiti kvalitetno korištenje prostora i poticaja, te sudjelovanje djece u održavanju istoga. Zadatak odgojitelja je stvoriti uvjete za učenje u kojima će dijete moći učiti samostalno, te osigurati dinamično okruženje koje polazi od djeteta i njegovih interesa stimulirajući njegove potencijale, omogućujući interakciju djece s materijalima, ali i drugom djecom, odgojiteljima.

Osiguravajući djeci bogato okruženje i mijenjajući ga u skladu sa specifičnim potrebama odgojno-obrazovnog rada ponudit ćemo djeci mogućnost na sudjelovanje i suradnju u različitim aktivnostima koje potiču otkrivanje i rješavanje problema, omogućuju postavljanje hipoteza, istraživanje, eksperimentiranje i razumijevanje. Bogatom ponudom materijala (posebno pedagoški neoblikovanog) omogućit ćemo djeci prirodan put dobivanja informacija, konstruiranje znanja i rješavanje problema.

Vrtić raspolaže sa 2000 m2 vanjskog prostora sa travnjakom, eko vrtom, te namjenski uređenim površinama (terasom za boravak djece, pješčanikom, drvenom kućicom, penjalicama, ljuljačkama, toboganom, vrtuljkom, klackalicama, bazenom…).

Za poticanje cjelokupnog psihofizičkog razvoja djece vrlo nam je važan boravak na zraku, u našem prostranom dvorištu koje osim funkcionalnih sprava ima mnoštvo prirodnih elemenata, materijala koji potiču na igru, učenje i istraživanje prirode. U neposrednom dodiru s prirodom djeca izravno promatraju biljni i životinjski svijet, prikupljaju razne prirodne materijale kojih u našem dvorištu i okolici vrtića ima u izobilju.

**Plan nabave i dopune namještaja, didaktike i potrošnog materijala:**

**-** nabava likovnog materijala na početku pedagoške godine, te kasnije po potrebi

- nabava didaktike

- nadopuna igračka za vanjski prostor

- nadopuna sportskih pomagala (strunjača, lopte, koš…)

- nabava stručne literature, te dječjih slikovnica

- nabava uredskog materijala, laserski pisač, plastifikator

- nabava namještaja, drvene police i namještaj za obiteljski centar (kuhinja, posuđe za kuhinju, drvene kutije, košarice)), kauč, ormari

- nabava igračka za obiteljski centar: lutke, kolica, krevetić, stalak za peglanje, pribor za čišćenje

- nabava tepiha

- nabava kuhinjskog pribora i pomagala (zdjele, pribor za jelo, kuhalo…)

- nabava zvučnika, mikrofona

**Plan investicijskog održavanja:**

- redovni pregledi centralnog grijanja, bojlera, dimnjaka, elektroinstalacija, uređaja

- redovno održavanje unutarnjeg i vanjskog prostora

- farbanje zidova

- promjena rasvjetnih tijela (zamjena za led rasvjetu)

- postavljanje gumene podloge na dio vanjskog igrališta

- postavljanje zaštitne ograde

**2.1. SIGURNOSNO ZAŠTITNI I PREVENTIVNI PROGRAM U VRTIĆU**

Kako bi vrtić bio mjesto gdje se djeca i zaposlenici osjećaju sigurno i tijekom ove pedagoške godine nastaviti ćemo sa provođenjem Sigurnosno zaštitnog programa u vrtiću.

Osnovana potreba svakog djeteta je potreba za sigurnošću. Tek kad je zadovoljena ova potreba, moguće je baviti se realizacijom potreba iz više hijerarhijske razine. Vrtić treba osigurati uvjete u kojima će se dijete, ali i odgojitelj koji je za njega odgovoran, osjećati sigurno i zaštićeno.

**Cilj** ovog programa je zaštita sigurnosti i zdravlja djece, poticanje samozaštitnog odgovornog ponašanja i izbjegavanje rizika, osnaživanje djeteta za sigurno ponašanje, razvoj potencijala djeteta za poštivanje ljudskih prava i humanih vrijednosti te izraditi protokole djelovanja u mogućim rizičnim situacijama i podijeliti odgovornosti svih zaposlenika u otklanjanju možebitnih opasnosti. Program se provodi u vrtiću te izvan vrtića (park, dvorište, izleti, posjete, kazališne predstave, šetnje).

Postupci u ostvarivanju Programa:

* razmotriti moguće izvore opasnosti i osigurati mjere očuvanja sigurnosti djece postojećim

Protokolom za svaku predviđenu rizičnu situaciju u Dječjem vrtiću

* utvrditi razinu odgovornosti djelatnica vrtića prilikom otklanjanja rizičnih situacija
* upoznati sve djelatnice vrtića sa protokolima postupanja u rizičnim situacijama
* omogućiti mjere za provođenje programa (tehničke i ostale uvjete)
* informirati roditelje o sadržaju Protokola
* pratiti provođenje Programa i po potrebi ga unapređivati i mijenjati

Sigurnosno-zaštitni i preventivni program sadrži Protokole o postupanju u rizičnim situacijama u Dječjem vrtiću prilikom:

* preuzimanja i predaje djeteta roditelju
* bijega djeteta iz vrtića
* boravka na vanjskom prostoru, u šetnjama i posjetima
* boravak djece u sobi dnevnog boravka i drugim prostorijama vrtića
* ozljede, bolest djeteta, prva pomoć
* postupke i mjere nadzora kretanja odraslih osoba u objektu i oko objekta vrtića
* postupanja u slučaju nasilja u obitelji djece, nasilja među djecom, nasilja između odgojitelja – roditelja
* postupanja u situacijama kod razvoda roditelja i roditelja čije psihofizičko stanje ugrožava sigurnost djeteta (alkoholizam, PTSP…)

Djeca će se, kroz odgojno-obrazovne sadržaje i projekte, osnaživati u odgovornom i samozaštitnom ponašanju (razvoj pozitivne slike o sebi, stjecanje socijalnih vještina u smislu samozaštite, odupiranje nasilnom ponašanju, odgoj za i o dječjim pravima, odgoj za zdrave stilove života i dr.). Roditelje će se informirati o sigurnosno zaštitnim programima u vrtiću te će se utvrditi prava, obveze i odgovornosti svih sudionika.

Osigurati će se dostupnost protokola svim zaposlenicima vrtića i roditeljima. Izvršitelji programa su odgojitelji, ravnatelj, djeca, roditelji i voditelji programa.

1. **NJEGA I SKRB ZA TJELESNI RAST I ZDRAVLJE DJECE**

U programu rada Dječjeg vrtića „Malik“ posebna pozornost se posvećuje zdravstvenoj preventivi, skrbi praćenju rasta i razvoja djece, te prehrani djece.

Primarni nam je **cilj** osigurati standarde kvalitete u području skrbi za tjelesni rast i zdravlje djece, unaprijediti postupke i aktivnosti koje doprinose zaštiti zdravlja djece, ekološke osviještenosti, osigurati provedbu preventivnih mjera radi smanjivanja zdravstvenih rizika i osnaživanje zaštitnih čimbenika u svim područjima djelovanja.

**Bitne zadaće:**

* praćenje zdravstvenog stanja djece, pobola, procijepljenosti
* upućivanje i educiranje djece o mjerama sigurnosti i samozaštite, te brige za vlastito zdravlje
* poticanje boravka djece na otvorenom prostoru bez obzira na godišnje doba i vremenske uvjete
* provoditi aktivnosti preventivne zaštite zdravlja zubi i prevencije karijesa (projekt „Zdravi zubi“)
* osiguranje kvalitetne prehrane, usvajanje zdravih prehrambenih navika te konzumaciju slatkiša svesti na minimum, uz zadovoljavanje specifičnih prehrambenih potreba (alergije)
* uključivanje u sportske programe „Škola plivanja“
* poticanje provođenja zdravstveno – edukativnih programa (prehrana, sport, zdravlje)
* antropometrijska mjerenja, praćenje i evidentiranje pobola

**⦁ Zdravlje djece**

Inicijalni razgovor stručnog tima sa roditeljima novoupisane djece i s djecom provodimo pri upisu u vrtić radi što bezbolnijeg uključivanja u grupu, kao i upoznavanja pojedine obitelji i djeteta, te identifikacije djece s određenim teškoćama u razvoju.

Uvidom u zdravstvenu dokumentaciju djeteta dobivamo potrebne podatke o psihofizičkom i zdravstvenom statusu djeteta, specifičnostima, mogućim alergijama.

Redovito se vode zdravstveni kartoni djece, vrši antropometrijsko mjerenja rasta i razvoja djece, te prati uhranjenost.

Potičemo usvajanje i usavršavanje osnovnih kulturno-higijenskih navika kod djece kroz brigu o sebi, te navika zdravog života u cjelini.

Nastojati ćemo osigurati djeci što više boravka na zraku uz poticajne aktivnosti**,** te poticanje svakodnevnih tjelesnih aktivnosti u vrtiću, te osiguranje uvjeta za pravilno izmjenjivanje dnevnih aktivnosti u svezi s uvažavanjem individualnih potreba djeteta: glad, žeđ, odmor...

Poseban naglasak dajemo provedbi preventivnih zdravstvenih programa. U slučaju potrebe ili iskazanog interesa organizirati ćemo predavanja sa zdravstvenim temama.

U sklopu preventivnih mjera dogovoreno je pravilno prozračivanje prostorija te primjena aroma terapije.

⦁ **Prehrana djece**

Prehrana djece u Dječjem vrtiću „Malik“ planira se i provodi prema važećim prehrambenim standardima i normativima, koji su određeni ”Programom zdravstvene zaštite djece, higijene i pravilne prehrane djece u dječjim vrtićima“. Jelovnik je sastavljen i odobren od strane NZJZ PGŽ, a u suradnji s njima vrši se redovita mikrobiološka analiza hrane i vode, te monitoring nad HACCP sustavom koji se provodi. U 10-satnom programu djeca imaju 4 obroka: doručak, voćna užina, ručak, užina. Svi obroci se pripremaju u našoj kuhinji od svježih namirnica, a velik broj namirnica je iz vlastitog uzgoja (osnivač ima prijavljen OPG). Pri izradi jelovnika nastojali smo voditi brigu o korištenju sezonskih namirnica, posebice onih iz našeg vrta (prirodno uzgojenih bez korištenja ikakvih pesticida): zelena salata, paradajz, špinat, blitva, krumpir, mrkva, začinsko bilje, kopriva…

Prilikom inicijalnih razgovora s roditeljima prikupljamo informacije o prehrambenim navikama djece, mogućim alergijama. Evidentirano je nekoliko djece s alergijom na jaja, mlijeko i mliječne proizvode, orašaste plodove…. Uz suradnju odgojitelja, roditelja i kuharice dogovorena je prilagođena prehrana za navedenu djecu.

**⦁ Sanitarno – higijensko održavanje vrtića**

U vrtiću se redovito provodi čišćenje i održavanje unutarnjeg i vanjskog prostora, prema Planu održavanja ( HACCP studija ), uz nadzor mikroklimatskih uvjeta: prozračnost, temperatura, vlažnost prostorija i briga za optimalnost istih.

S obzirom na epidemiju Covid 19 virusa, pojačano se vrši dezinfekcija prostora i igračaka.

Redovito se provodi dezinsekcija i deratizacija prostora (Veterinarska stanica Rijeka), te ispitivanje mikrobiološke čistoće hrane, pribora i vode.

Sanitarni pregledi svih zaposlenika obavljaju se redovito prema zakonskim propisima.

U programu rada njege i skrbi za tjelesni rast i razvoj djece sudjeluju odgojitelji, ravnateljica, psiholog i zdravstveni voditelj (po potrebi).

**4. ODGOJNO -OBRAZOVNI RAD**

U pedagoškoj 2024/25. godini sustavan rad na unaprjeđivanju odgojno-obrazovnog rada usmjeren je na promoviranje vrijednosti koja odražavaju temeljna načela odgoja i obrazovanja djece rane i predškolske dobi. U vrtiću koji je odgojno obrazovno okruženje u kojem dijete ima prilike ostvarivati interakcije s drugom djecom i odraslima, važno je njegovati vrijednosti kao što su humanizam, tolerancija, odgovornost, znanje i kreativnost. Kako je bitna značajka kulture svakog vrtića stvaranje uvjeta za za potpun i skladan razvoj djetetove sposobnosti, posebice je važan sustavni pristup u promoviranju dostojanstva, uvažavanju identiteta, individualnosti i razvoja svih sposobnosti djeteta.

Sukladno navedenom naše aktivnosti usmjerene su na daljnju primjenu standarda kvalitete: planiranje, praćenje i evaluacija skrbi za sigurnost i zaštitu zdravlja djece, kreiranje okruženja, strategije podrške razvoju i učenju kroz igru, promatranje, praćenje djece u skladu s ishodima razvoja i učenja, unaprjeđivanje komunikacijsko-interakcijskih odnosa, vještina kvalitetne komunikacije u odgoju, partnerstvo s obitelji i lokalnom zajednicom kako bismo unaprijedili sve segmente življenja djece i odraslih u vrtiću.

**Cilj** odgojno-obrazovnog rada ove pedagoške godine je planiranje i vrednovanje odgojno-obrazovnog procesa, sukladno humanističkom, razvojnom i integriranom pristupu, uz zadovoljavanje prava i potreba svih sudionika odgojno-obrazovnog procesa, te poticanje cjelovitog razvoja, odgoja i učenja djece i razvoja kompetencija.

Radit ćemo na optimalnoj organizaciji rada koja uključuje fleksibilan, odgovoran, suradnički pristup radu, korištenje prostora vrtića na način najpogodniji dječjim potrebama i ciljevima odgojno-obrazovnog procesa te stvaranje poticajnog, kreativnog i ugodnog okruženja i ugođaja. Njegovat ćemo učenje kroz projektnu metodu, unapređivati proces dokumentiranja te nastaviti istraživati funkciju pedagoški neoblikovanog, prirodnog i otpadnog materijala u igri i učenju djece, planirati i provoditi sadržaje i načine koji garantiraju siguran boravak djece u vrtiću. U odgojno-obrazovnom radu nastavit ćemo s našim ranijim, višegodišnjim i kontinuiranim nastojanjima da osuvremenimo, prilagodimo dječjoj prirodi i stvarnim društvenim potrebama odgojni proces u vrtiću.

Posebno ćemo voditi računa o uključivanju novoupisane djece u vrtić, te adekvatno provedenoj adaptaciji. Istraživat ćemo dječje stvaralaštvo i izražavanje kroz likovni, glazbeni, dramski, tjelesni i plesni odgoj.

Sve navedeno predstavljat će okosnicu za oblikovanje odgojno-obrazovnog procesa koji će sadržavati značajke kurikuluma vrtića (integrirani, razvojni, humanistički, konstruktivistički i sukonstruktivistički).

Aktivnostima iz Godišnjeg plana i programa nastojat će se osigurati uvjeti za razvoj osobne, emocionalne i tjelesne dobrobiti u skladu s razvojnim mogućnostima i interesima djece s ciljem razvijanja osam temeljnih kompetencija za cjeloživotno učenje (komunikacija na materinskom jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje).

**Bitne zadaće** za ovu pedagošku godinu proizlaze iz postavljenog cilja a one su:

1. Poticati i razvijati kod djece interes i ljubav prema knjizi kroz promišljanje o sadržaju knjige (priče, bajke, slikovnice), kreativno izražavanje te grupnu suradnju;
2. Približiti djeci STEM područja - znanost, tehnologiju, inženjerstvo i matematiku, odnosno kreativno razmišljati o njima te pomoći im da otkriju kako svijet oko njih funkcionira;
3. Razvoj pojma o sebi (ime, spol, izgled...) te upoznavanju ljudskog tijela kroz samoprocjenu ŠTO SVE MOŽE MOJE TIJELO?;
4. Mindfulness tehnikom kod djece poboljšati pažnju, koncentraciju, pamćenje, regulaciju osjećaja i ponašanja, spavanje, odnose s drugima, samoprihvaćanje i samopouzdanje te kvalitetu života;
5. Poticati djecu na brigu o oralnoj higijeni te važnost pranja zubi i redovnog posjećivanja stomatologa;

U sklopu **1. bitne zadaće** nastojat ćemo kod djece poticati i razvijati interes, samoinicijativu, samostalnost, autonomnost i ljubav prema knjizi kroz promišljanje o sadržaju knjige (priče, bajke, slikovnice), kreativno izražavanje te grupnu suradnju. Prateći dječje zanimanje i interes za priče odlučili smo, u dogovoru s djecom produbiti znanje o istima, odnosno suradnički učiti, upoznavati i istraživati slikovnice, priče, bajke**.** To nas je potaklo da se uključimo i u međunarodni projekt „Naša mala knjižnica“, projekt za poticanje čitanja namjenjen djeci vrtićke i školske dobi. Poticanjem sudjelovanja u čitalačkim aktivnostima od najranije dobi, stječu se iskustva i razvijaju navike druženja s knjigom. Projekt će se provoditi kontinuirano kroz pedagošku godinu, odnosno koliko bude trajao interes djece. Kroz projekt će se kontinuirano raditi na obogaćivanju dječjeg rječnika te širenju vidokruga, razvijati mašta i komunikacija, omogućiti učenje aktivnim sudjelovanjem u aktivnostima i surađujući s drugima. Nastojati ćemo i uključivati roditelje, bake i djedove u odgojno-obrazovni proces (osmišljavanje zajedničkih aktivnosti, međugeneracijsko prenošenje znanja).

Specifični ciljevi:

* Potaknuti interes djece, od najranije dobi, za slikovnicom, odnosno pisanom riječi;
* Poticanje dječje radoznalosti, mašte i kreativnosti;
* Upoznati različite vrste i teme slikovnica (emocije, zdravlje, životinje, priroda, bajke, basne...);
* Razvoj govora (prepričavanje, verbaliziranje dojmova, mišljenja te bogaćenje riječnika novim pojmovima;
* Poticanje razvoja likovnog stvaralaštva (ilustriranje slikovnica prema tekstu);
* Poticanje razumijevanje socijalnih odnosa, prihvaćanje pravila ponašanja, dobra i zla, pravde i nepravde...;
* Uključivanje roditelja, baka i djedova u odgojno-obrazovni proces (osmišljavanje zajedničkih aktivnosti, međugeneracijsko prenošenje znanja);

Aktivnosti:

* Upoznavanje raznih slikovnica npr.Djevojčica i medo, Pe pita o rođenju, Buba, Nezadovoljna bubamara, Gospodin Njokić i jedrenjak...;
* Rad na kreativnim knjižicama s predškolcima – promišljanje o sadržaju knjige, kreativno izražavanje, upoznavanje zanimljivosti o raznim zemljama iz kojih knjige dolaze;
* Dramatizacija književnih predložaka „Malo kazalište“;
* Izrada likova iz slikovnica od prirodnog materijala i pedagoški neoblikovanog materijala...;
* Posjete roditelja, djedova i baka u vrtić, gdje će se imati priliku uključiti u projekt pričanjem/čitanjem priče, slikovnice... „Pričaonica“;
* Uređenje centra „Naša mala knjižnica“: prikupljanje starih slikovnica, sliko priča, izrada štapnih lutki...;
* Izrada slikovnice (osmišljavanje teksta, oslikavanje...);
* Posjet tiskari;

U sklopu **2. bitne zadaće** nastojati ćemopribližiti djeci STEM područja - znanost, tehnologiju, inženjerstvo i matematiku, odnosno kreativno razmišljati o njima te potaknuti znatiželju o čudima biologije, biokemije, fizike, svemira, zemlje, životinja, ljudskog tijela i zdravlja i pomoći u razmišljanju KAKO svijet oko nas funkcionira.

Istraživanja pokazuju da mala djeca imaju mnogobrojne koristi od učenja STEM predmeta koji uključuju znanost, tehnologiju, inženjerstvo i matematiku čak i prije polaska u školu jer te discipline imaju temeljnu ulogu u postavljanju temelja za buduće učenje. Zato bi osim vještina ranog opismenjavanja, trebali bismo promicati i rane vještine STEM-a jer je rano djetinjstvo polazište za STEM učenje s obzirom da su mala djeca znatiželjna i žele istraživati svoje okruženje. Kada se mala djeca uključe u projekte u kojima se provode istraživanja značajnih objekata i događaja oko sebe, vjerojatno je da će njihovi intelektualni kapaciteti biti željeno zaposleni. Tijekom ovog razdoblja, dječji umovi su potpuno angažirani dok sami otkrivaju kako stvari funkcioniraju, od čega se sastoje te što ljudi oko njih čine kako bi doprinijeli njihovoj dobrobiti. Djeca su po prirodi istraživači i znanstvenici te okolinu otkrivaju uz pomoć osjetila, grade svoje svjetove uz pomoć materijala i ne nedostaje im kreativnosti u svemu što rade. Uloga odgojitelja je da ih potaknu i usmjere kako bi dodatno razvijali svoje sposobnosti. Također, korisnost i važnost sposobnosti čitanja, pisanja, mjerenja i brojanja postaju djeci sama po sebi jasna tijekom rada na nekom projektu.

Specifični ciljevi:

* Približiti djeci STEM područja – znanost, tehnologiju, inženjerstvo i matematiku;
* Inspirirati, podržti i nastaviti učenje djece putem STEM strategija;
* Otkrivati kako stvari funkcioniraju;
* Istražujući okolinu potaknuti djecu da usmjeravaju pažnju, uočavaju detalje;
* Potaknuti djecu da primijete stvari
* Potaknuti djecu da opišu stvari koje vide i rade
* Potaknuti djecu da razmišljaju o prostoru oko sebe
* Razgovarati s djetetom o STEM temama
* Potaknuti dijete da razmišlja kao inženjer
* Potaknuti znatiželju i ispitivanje
* Koristiti TV, računala i drugu tehnologiju kao podršku

Aktivnosti:

* “Izložba iz vrta“ - uočavanje stvari u svom okruženju, poput promjene godišnjih doba, novih pupoljaka na biljkama ili načina na koji se stvari kreću po vjetru. Promatranje je najtemeljitiji znanstveni proces. Formiramo hipoteze i prikupljamo podatke putem opažanja. Vježbanjem djeca mogu preći s uočavanja općih značajki na detaljnije ili znanstvene značajke. Bilježenje prikupljenih informacija;
* „Očima gledamo“ – zamoliti djecu da opišu atribute ili značajke stvari koje vide i rade. Kada dijete ugleda bubamaru ili neku drugu životinju, zamoliti ga da opiše – koje je boje, oblika i veličine? Slično, kada dijete nešto gradi, zamoliti ga da opiše što radi (ili je učinilo). Može se djetetu pomoći tako da se ponovi ono što dijete opiše i tako proširiti njihove riječi, povećavajući rječnik i samopouzdanje u korištenju STEM jezika. Pokušati u rječnik uvesti riječi poput ”predviđanje, eksperimentiranje, mjerenje”;
* „Divovski mjehurići“ – postavljati pitanja koja se fokusiraju na ono što dijete može vidjeti ili učiniti, a ne zašto. To će mu omogućiti da pouzdano odgovori na pitanja i doživi uspjeh. Na pitanje ”što se događa s mjehurićima?” puno je lakše odgovoriti nego na pitanje ”zašto se mjehurići drže zajedno i sl?” te ujedno i potiče daljnju raspravu. Dijete ne želimo zatvoriti pitanjima na koja često ne znaju i ne mogu odgovoriti, već je cilj produženje razgovora i učenja. Kasnije se mogu istraživati odgovori na to zašto se mjehurići lijepe ili bilo koje ”zašto” pitanje;
* „Labirint“ – izraditi labirinte od kocaka, plastelina, kartona te pomoću loptice i slamke pokušati doći do kraja labirinta. Potaknuti djecu na razmišljanje o tome gdje se nalaze u prostoru. Npr.zamoliti dijete da vam da uputu, za neko mjesto koje je djetetu dobro poznato i često tamo ide, kako doći do tamo isl. Istraživanja pokazuju jasne veze između prostornih vještina i STEM vještina;
* „Let po planetima“ – katapultom od balona lansiramo putnike/loptice (različite težine i veličine) u svemir (pripremljene mete planeta) kada dijete baci loptu u zrak, razgovarati o gravitaciji, što sve utječe na putanju loptice i sl.
* „Roboti“ – potaknuti znatiželju o stvarima koje vide. Kada dijete postavi pitanje, umjesto odgovora ili rješenja, potaknuti ga da istraži informacije i osmisli nekoliko mogućih rješenja problema. Postavljati djetetu pitanja te koristiti otvorenja pitanja (bez točnog ili pogrešnog odgovora), na primjer: ”Zašto ti se toliko sviđa ta igračka? Misliš li da se dizajn može poboljšati? Što bi ti učinio da poboljšaš dizajn?”. Pomoću pitanja potakniti daljnje razgovore.
* „Toranj od čaša“ – slaganje tornja od čaša, smišljanje strategije da se toranj ne sruši, zajedničko premještanje tornja pomoću špage surađujući s drugima. Pomoći djeci da shvate da obično postoji mnogo rješenja problema. Mogu biti kreativni i surađivati s drugima kada traže rješenja. Mogu stvoriti modele svojih rješenja, isprobati ih, a zatim poboljšati te modele. Poput inženjera, dijete može identificirati probleme, pokušati pronaći rješenje, isprobati rješenje kako bi vidjelo funkcionira li i poboljšati ga.
* „Od enciklopedije do videa“ – proučavati znanstvene i tehnološke enciklopedije, TV i video zapise te nakon toga zajedno razgovarati. Pronaći kreativne aktivnosti, zanimljive video zapise, interaktivne igre koje djeci pomažu u razvijanju STEM vještina.

U sklopu **3.bitne zadaće** raditi ćemo na razvoju pojma o sebi (ime, spol, izgled...) te upoznavanju ljudskog tijela kroz samoprocjenu ŠTO SVE MOŽE MOJE TIJELO?

Projekt je planiran na djetetovim interesima vezanim za bolje upoznavanje sebe, svoga tijela i svojih mogućnosti.

Kroz razne aktivnosti i suradnju sa stručnjacima i roditeljima tokom pedagoške godine odgovarat ćemo na pitanja:

***Čemu služi oko/ osjetilo vida ?***

***Čemu služi uho/ sluh?***

***Čemu služi nos/njuh?***

***Čemu služe usta/ osjetilo okusa?***

***Čemu služe ruke/dodir?***

Specifični ciljevi:

* upoznavanje ljudskog tijela kroz aktivno uključivanje u igru i aktivnosti
* spoznaja o dijelovima tijela i mjestu gdje se nalaze, izgled organa te funkcija pojedinih organa, funkcija osjetila;
* usvajanje novih pojmova i obogaćivanje rječnika;
* uočavanje razlika između pravilne i nepravilne prehrane, te usvajanje pravilnih navika;
* poticanje međusobne verbalne komunikacije;
* širenje općih znanja i vlastitih spoznaja (ranije stečena znanja nadopunjavaju se novima);
* istraživanje, te poticanje na samostalno razmišljanje i logičko zaključivanje;
* poticanje na suradnički odnos (stariji uče mlađe, mlađi pomažu starijima);
* kreativno likovno, glazbeno i govorno stvaralaštvo;
* predmatematičke i predčitačke vještine.

Aktivnosti:

* omogućiti djeci pomoću raznih enciklopedija, slikovnog materijala, raznovrsnim igrama, dostupnim različitim oblicima izražavanja upoznavanje ljudskog tijela;
* simbolička igra npr u centru liječnika koji možemo oformiti (medicinski pribor, podjela uloga u igri - liječnik, medicinski tehničar, pacijent…);
* igre s pokretom : simbolička igra u centru liječnika (medicinski pribor, podjela uloga u igri - liječnik, medicinski tehničar, pacijent…);
* igre s pokretom :
* “Head and shoulders” ( Glava, ramena,koljena i stopala” – usvajanje igre na engleskom jeziku )
* Hoki- poki ( izvođenje pokreta uz glazbu)
* Dlanovi i stopala ( tjelesne vježbe prema vizualnom zadatku - sunožno skakanje, stajanje ili poskakivanje na jednoj nozi…)
* Svakodnevna tjelovježba ( slijedi verbalnu uputu odgajatelja)
* Predčitačke aktivnosti – plakati “Ljudsko tijelo”, “Slovo na slovo” - nazivi medicinskog pribora, opreme…
* Likovne aktivnosti:

-crtež ljudskog tijela ( moje lice, crtež tijela sa naglaskom na dijelove trupa, udove)

-otisak dlana ( tempera)

-ocrtavanje ljudskog tijela ( dijete kao model)

-kostur ( izrada od neoblikovanog materijala)

-modeliranje ljudskog tijela - plastelin

* Istraživačke aktivnosti : antropometrijska mjerenja ( Tko je viši? Mjerimo dužinu ruku, nogu… - uspoređivanje)
* Promatramo žile na tijelu, tražimo puls i mjerimo otkucaje srca dok sjedimo i dok trčimo…
* Enciklopedije, slikovnice – promatramo, imenujemo, uspoređujemo pojmove, pronalazimo gdje se određeni organi nalaze… - model lubanje / kostura
* Matematičke aktivnosti – Koliko prstiju imamo na rukama/ nogama? Koliko kostiju ima u ljudskom tijelu? Koji dijelovi tijela imaju svoj par? (pojam parova - oči, uši, noge, ruke…)
* Slagalica “Kostur”

U sklopu **4.** **bitne zadaće** nastojati ćemo kod djece poboljšati pažnju, koncentraciju, pamćenje, regulaciju osjećaja i ponašanja, spavanje, odnose s drugima, samoprihvaćanje i samopouzdanje te kvalitetu života i to kroz Mindfulness tehniku. Posebno naglašavamo usmjerenost na sadašnji trenutak kako bismo svaki dan mogli iskoristiti optimalno. Kako pravila vrijede za nas, odrasle, isto se odnosi i na najmlađe. U nizu promjena, stres može ostaviti negativne posljedice i na djecu. Prošle pedagoške godine smo prisustvovali Erasmuss edukacijama na temu “Budi dobar sebi i drugima” gdje smo se upoznali s Mindfulness tehnikom, odlučili smo je implementirati u svakodnevni rad. ***Što je mindfulness?*** Mindfulness je tehnika usmjerena na razvoj pažnje i koncentracije, percepcije, prepoznavanje, prihvaćanje i bolje kontrole osjećaja i ponašanja, empatije i suosjećajnih odnosa. Mindfulness pomaže umiriti se, sabrati svoje misli i reagirati svjesnije u stresnim i izazovnim situacijama života. Mindfulness počinje usmjerenom pažnjom, ali je više od usmjerene pažnje… Pažnja se u vježbama mindfulnessa može usmjeriti prema okolini koristeći naša osjetila (vid, sluh, dodir, miris i okus) ili našim unutarnjim stanjima (osjeti u tijelu, misli i osjećaji u umu).

Mindfulness je aktivan proces koji uključuje usmjerenu pažnju, primjećivanje, neprosuđivanje, prihvaćanje, približavanje svim iskustvima, ugodnim i neugodnim, u nekom trenutku oko sebe i u sebi.

Mindfulness znači zastati, usmjeriti pažnju, biti prisutan i svjestan.

Mindfulness je svjesnost trenutnog iskustva onakvo kakvo ono jest.

Mindfulness nije čin rezignacije ili pasivnosti.

Mindfulness daje mogućnosti izbora.

Mindfulness je mudra akcija temeljena na svjesnoj odluci, a ne automatska reakcija.

Specifični ciljevi:

* Potaknuti razvoj vještina kojima će djeca unaprijediti svjesnost o onom što se događa u njima i oko njih;
* Naučiti kako učinkovito odgovoriti na svoje misli;
* Razumjeti kako se emocije manifestiraju u tijelu;
* Razviti alate za kontrolu impulsa i prepoznati kako pažnja luta;
* Pomoći djetetu u stanjima uznemirenosti, praćenih neugodnim osjećajima kao što su strah, ljutnja, tuga, briga,anksioznost;
* Njegovati osjećaj mira, biti u sadašnjem trenutku

Aktivnosti:

* Vježbe disanja: Kratko-dugo, Osmice, Puhanje balona, Morska zvijezda, Slonić koji diše...
* Igre vizualizacije, umirenja, usmjerenja pažnje: „Vruća čokolada“, „Prizemljenje...5,4,3,2,1“, „Safari“, „Planina“, „Spiderman“, „Kiša“, „Baloni od sapunice“, „Duga“, „Ljuljanje broda“, „Špageti“, „Hodati kao kornjača“, „Hvatanje leptira“, „Hvala prirodi“...
* Razne slikovnce, terapeutske priče....
* Slušanje glazba – zvuci prirode, glazba za opuštanje...
* Šetnje prirodom – opažanje: vid, sluh, opip, osjet, okus...
* Crtanje, bojanje oblikovanje gline..

U sklopu **5.bitne zadaće** poticati ćemo djecu na brigu o oralnoj higijeni te važnosti pranja zubi i redovnog posjećivanja stomatologa. Ova zadaća provesti će se kroz projekt „Zubić vila“. Djeci će se približiti na zabavan i njima primjeren način zanimanje stomatolog, nastojati će se ukloniti strah od stomatologa, i sl. U projekt su uključena djeca u 6.godini života. To se posebno odnosi na pranje zubića dok su sva ostala djeca uključena kroz razne aktivnosti u vrtiću (izrade plakata, pjesmice, izrade maketa zubi....). Projekt „Zubić vila“ je zamišljen kao splet raznih aktivnosti, s posebnim naglaskom na svakodnevno pravilno četkanje zubića u vrtiću. Najprije bi bila inicijalna radionica u kojoj odgajatelj snima početno stanje poznavanja pojmova iz područja stomatologije, te utvrđuje jesu li djeca već upoznata sa stomatologom i stomatološkom ordinacijom. Na početku projekta bio bi održan i sastanak sa roditeljima na kojem se i njih upoznaje sa projektom, te im se daju prigodni leci s kojim odvode dijete stomatologu.Na kraju te inicijalne radionice, odgajatelj popunjava anketni listić u kojem utvrđuje početno stanje.

Unatoč tehnološkom razvoju i suvremenim pristupima u dječjoj stomatologiji stanje oralnog zdravlja je još uvijek daleko od zadovoljavajućeg.

Osnovni razlozi ovog problema su još uvijek nedovoljna oralna higijena, ukorijenjen strah od stomatologa i nedovoljna upućenost djece, a i odraslih u ovu problematiku.

S vremena na vrijeme se provode razne preventivne mjere kod djece predškolske i školske dobi koje obuhvaćaju savjetovanja djece, roditelja i odgajatelja, te upućivanja djece na preglede kod stomatologa. No, shvaćamo da je i edukacija djece jedna vrlo važna komponenta preventive. Budući da su današnje predškolske ustanove mjesta gdje djeca stječu razna znanja iz suvremenog života, osmislili smo projekt, u suradnji s Nastavnim zavodom za javno zdravstvo Rijeka, kroz koji bi djeca usvojila znanje vezano uz oralno zdravlje.

**Specifični ciljevi:**

* upoznavanje djece predškolskog uzrasta s temeljnim znanjem iz područja stomatologije, te na taj način podizanje razine svijesti o važnosti brige za oralno zdravlje djece.
* djelovanjem na svijest djece pomoći ćemo im da lakše shvate zašto je važno redovito provoditi oralnu higijenu i redovito posjećivati stomatologa, te koje su posljedice zanemarivanja istog.
* doprinijeti da se stupanj oralnog zdravlja podigne na bolju razinu, a smanje svi uobičajeni problemi s kojima se suočavaju djeca, roditelji, vrtići, stomatolozi, pa i društvo u cjelini.
* kontinuitet, što znači da nam je želja da se djeca bave tom problematikom kroz duži vremenski period, tokom cijele pedagoške godine 2024/25.

OKVIRNE TEME PROJEKTA U RADU S DJECOM PREDŠKOLSKE DOBI :

|  |  |  |
| --- | --- | --- |
| **1.** | **Inicijalna radionica** | **razgovor sa djecom, anketa, upoznavanje roditelja sa projektom** |
| **2.** | Imena zuba i njihova funkcija | očnjaci, pretkutnjaci, kutnjaci i sjekutići |
| **3.** | Oblik i građa zuba | kruna zuba, korijen zuba i zubni živac |
| **4.** | Mliječni zubi/trajni zubi | broj i ispadanje mliječnih zubi, nicanje trajnih zuba |
| **5.** | Karijes | kvar zuba; uzroci, početak i napredovanje, granulom |
| **6.** | Kako sačuvati lijepe i zdrave zube (higijena) | zašto, kada, kako, pravilne tehnike četkanja,četkice,  paste, konac |
| **7.** | Prehrana | dobra, loša |
| **8.** | U stomatološkoj ordinaciji | ogledalo, sonda, stomatološki stolac, sisaljka, bušilica-tušić |
| **9.** | Stomatolog | pregled, savjeti, premazivanje, fluor, popravci, ispun(plombica), vađenje; umjetni zubi |
| **10.** | Ortodont | nepravilnosti u položaju zubi, ortodontski aparatići |

**Aktivnosti:**

* Radionice (aktivnosti): Upoznavanje djece predškolske dobi sa temeljnim znanjima o oralnom zdravlju – odgajatelji i djeca, stomatološka ordinacija Adent Viškovo.
* Edukacija odgajatelja: Radionice za odgajatelje na temu „Oralno zdravlje djece predškolske dobi“- Nastavni zavod za javno zdravstvo.,
* Edukacija roditelja: -Roditeljski sastanci organizirani u suradnji sa stomatološkom ordinacijom Adent
* Izrada radnih listova : tema- oralno zdravlje djece predškolske dobi
* Posjet studenata stomatologije – radionica „Zubić vila“
* upoznati djecu sa osnovnom građom zuba, njihovim imenima, te njihovom ulogom u procesu žvakanja, a i općenito
* upoznavanje sa pojmom karijesa; koji su mu uzroci, kako se razvija i napreduje; isto tako ukazati i na postojanje bolesti zubnog mesa
* naučiti djecu koji su sve načini da se spriječe bolesti zuba i zubnog mesa
* naučiti ih kako i čime pravilno održavati oralnu higijenu; te im ukazati na izuzetnu važnost usvajanja redovitih higijenskih navika
* upoznati ih sa važnošću prehrane i njezinim utjecajem na oralno zdravlje
* upoznati ih sa ulogom stomatologa i njegovom zadaćom u održavanju oralnog zdravlja; ukazati na važnost redovitog odlaženja stomatologu
* upoznati ih sa izgledom stomatološke ordinacije i sa stomatologu neophodnim pomagalima njima prihvatljivim rječnikom

**Pedagoška dokumentacija**

Odgojitelji vode svu pedagošku dokumentaciju prema zakonskim propisima (Pravilnik o obrascima i sadržaju pedagoške dokumentacije i evidencije o djeci u dječjem vrtiću Narodne novine, broj 83/2001.).

Odgojitelji će dnevno planirati aktivnosti, sadržaje, materijale i sredstva ponuđena djeci i bilježiti zapažanja o njihovim aktivnostima, reakcijama, ponašanju, kako bi svakodnevno pratili u kolikom intenzitetu i na koji način potiču razvoj svakog pojedinog djeteta i pojedine skupine djece u cjelini. Osim dnevnih planova i zapažanja, pedagošku dokumentaciju odgojitelja sačinjavat će tjedni i tromjesečni planovi i valorizacije rada, plan suradnje s roditeljima i plan permanentnog stručnog usavršavanja, kao i izvješća o realizaciji istih (sve u skladu s propisanom pedagoškom dokumentacijom). Svaka skupina imat će registrator s podacima o djeci u skupini (kopija prijave djeteta, bilješka sa inicijalnog intervjua, Izjava o dovođenju/odvođenju djeteta, podaci o individualnom praćenju djeteta i drugi nalazi i mišljenja za pojedino dijete ukoliko postoje). Odgojitelji će voditi i imenik skupine, foto-dokumentaciju i videozapise sa aktivnosti pojedine skupine ili više njih, te zajedno s djecom izrađivati “ljetopis” njihove skupine (vrtića); bilježit će važna zapažanja o pojedinom djetetu u individualni dosje djeteta, a o djeci sa posebnim potrebama vodit će se posebna dokumentacija, koju će osim individualnog dosjea sačinjavati i bilješke s opservacije psihologinje, ili nekog od vanjskih suradnika, njihova mišljenja i nalazi.

**4.1. INTEGRIRANI PROGRAM PREDŠKOLE**

Program predškole Dječjeg vrtića „Malik“ verificiran je od strane Ministarstva znanosti, obrazovanja i športa RH.

Program predškole namijenjen je djeci u godini prije polaska u osnovnu školu, koja su polaznici dječjeg vrtića (integrirani program).

Program će se provoditi od 01.listopada 2024. do 15.lipnja 2025., a ukupno će trajati najmanje 250 sati, s najviše 15-20 djece u godini prije polaska u školu. Ove godine u program predškole uključeno je 12 djece (6 Bubamara i 6 Pandi). Pri organizaciji rada prednost će se dati prijepodnevnoj provedbi programa.

**Cilj programa** predškole u Dječjem vrtiću „Malik“ je da u poticajnom materijalno-organizacijskom okruženju, u partnerstvu vrtića s roditeljima i širom zajednicom, sistematskim radom osiguravamo kontinuitet u odgoju i obrazovanju i poticanju cjelovitog razvoja djeteta u stjecanju znanja, vještina i navika za uspješno daljnje školovanje.

**Glavna zadaća** programa predškole je razvoj i unaprjeđivanje tjelesnih, emocionalnih i spoznajnih potencijala djeteta, s naglaskom na razvoj socijalnih kompetencija djece.

Primarni cilj u odgojno-obrazovnom radu je razumijevanjem posebnosti programa predškole, suvremenim pristupom djetetu i učenju, promatrati, slušati i dogovarati se s djecom o zadovoljavanju interesa, njihovih individualnih i razvojnih potreba i potencijala, u poticajno oblikovanom materijalno-socijalnom okruženju, za stjecanje odgojno-obrazovnih iskustava.

Cjeloviti odgojno-obrazovni proces u neposrednom radu s djecom u godini prije polaska u školu, provoditi će se fleksibilno, u partnerstvu vrtića s roditeljima i širom zajednicom, osiguravanjem kontinuiteta u odgoju i obrazovanju, te osiguravanjem otvorenosti za kontinuirano učenje i spremnost na unapređivanje prakse.

Glavna obilježja programa:

- fleksibilnost i raznovrsnost u realizaciji aktivnosti

- individualizirani pristup djeci

- poticanje situacijskog učenja, polazeći od dječjih interesa

- bogato i poticajno okruženje

- suradnja s roditeljima i širom zajednicom

Posebno ćemo nastojati stvoriti poticajno prostorno-materijalno okruženje koje potiče na aktivno učenje (istražujući, čineći), pri tome prioritet dati igri kao osnovnoj aktivnosti predškolskog djeteta, uvažavajući je istovremeno kao aktivnost, sredstvo i metodu rada.

**4.2. RANO UČENJE TALIJANSKOG JEZIKA**

Program ranog učenja talijanskog jezika u Dječjem vrtiću „Malik“ verificiran je od strane Ministarstva znanosti, obrazovanja i športa RH.

Ciljevi programa učenja talijanskog jezika su svladavanje početnih (osnovnih) vještina komunikacije na talijanskom jeziku u poznatom i sigurnom ali i poticajnom okruženju, upoznavanje s talijanskom kulturom i tradicijom (običajima), podizanje svijesti o važnosti učenja drugog, stranog jezika za djetetov cjelokupni razvoj.

Program će se provoditi od početka rujna do kraja lipnja tekuće pedagoške godine, dva puta tjedno (utorak i četvrtak) po 60 minuta, s djecom u dobi od 3 godine do polaska u školu (redovni polaznici vrtića).

Program će se provoditi u skladu sa suvremenim pedagoškim pristupom čime će se omogućiti međusobna suradnja i učenje mlađe i starije djece. Rano učenje talijanskog jezika realizirat će se kroz aktivnosti u kojima djeca spontano, situacijski uče i istražuju, podržavajući inicijativu i motivaciju djeteta u skladu s njegovim razvojnim potencijalima

Program će provoditi stručno osposobljena odgojiteljica stalno zaposlena u Dječjem vrtiću Malik sa stečenim certifikatom iz talijanskog jezika (B2), Karmela Žmak.

Specifične zadaće odgojno - obrazovnog rada ovoga programa su slijedeće:

* omogućiti djetetu usvajanje osnova jezičnog vokabulara, pravilnog izgovora glasova i intonacije te jezične strukture talijanskog jezika
* omogućiti djetetu komunikaciju na talijanskom jeziku kroz interakciju u grupi s voditeljem i drugom djecom (slušanje, razumijevanje i uporaba govora u razgovoru, opisivanju događaja i doživljaja i sl.)
* razvijati kod djeteta uporabu gramatički pravilnog književnog talijanskog jezika
* poticati dijete na uporabu talijanskog jezika i izvan grupe u svakodnevnim životnim situacijama
* omogućiti djetetu i roditeljima upoznavanje s talijanskom kulturom i tradicijom (običajima)
* poticati kod djeteta nastavak formalnog učenja talijanskog jezika.

**4.3. RANO UČENJE ENGLESKOG JEZIKA**

Specijalizirani *Linguae program* namijenjen je učenju engleskog jezika za djecu u dobi od 4 do 7 godina koji su polaznici vrtića.

Vrijeme i trajanje programa je prilagođeno mogućnostima i potrebama djece, očekivanjima njihovih roditelja i organizaciji vrtića.

Provodi se od listopada do lipnja u tjednoj satnici od po dva školska sata (45 minuta).

Maksimalni broj djece u skupini je 16.

Stručni djelatnici koji provode program su odgojitelji s minimalno B2 stupnjem znanja engleskog jezika i profesori engleskog jezika s iskustvom u radu s djecom predškolske dobi.

Komunikacijom na engleskom jeziku u našem tečaju djecu oslobađamo tjeskobe i nesigurnosti, osnažujemo njihov osjećaj osobne uspješnosti i kompetentnosti. U grupi se stvara ozračje ugodnih i toplih odnosa u kojima se djeca osjećaju dobro i kojima vole pripadati.

Sva djeca dobivaju podjednaku pažnju i mogućnost osobnog uključenja, potiče se njihova međusobna suradnja i tolerancija.

Zbog činjenice da svako dijete ima svoje specifične sposobnosti učenja i da pojedinci uče na različite načine, djeci se nudi veliki izbor nastavnih metoda. Jezik se uči svim osjetilima, glazbom, pokretom, plesom, pjesmom, ritmom i rimom.

Učitelji u našem programu motiviraju djecu da se aktivno uključuju u zabavne i zanimljive aktivnosti koje su primjerene njihovom uzrastu. Koriste se raznovrsne metode rada s cijelom grupom, u parovima ili malim podskupinama. Aktivnosti su usredotočene na komunikaciju i interakciju svih, učitelja i učenika međusobno. Razvijene su igre pogađanja i simulacija, korištenja lutaka i igranja uloga, koje osim učenja engleskog jezika imaju i širu obrazovnu funkciju, jer se koriste metode i pojmovi važni za samorazumijevanje i za bolje razumijevanje drugih ljudi i životne stvarnosti.

*Linguae program* ranog učenja engleskog jezika temelji se na provjerenoj postavci da se učenje stranoga jezika može izvrsno koristiti ne samo za učenje novih riječi i njihovog korištenja u jezičnoj komunikaciji, već i za intenzivno poticanje intelektualnog i općeg psiho-socijalnog razvoja djeteta.

**5. NAOBRAZBA I USAVRŠAVANJE ODGOJNIH DJELATNIKA**

Stručno usavršavanje odgojitelja u Dječjem vrtiću „Malik“ bit će usmjereno na kontinuirano jačanje njihovih stručnih kompetencija s **ciljem** stjecanja suvremenih teorijskih i praktičnih znanja, vještina i navika u skladu s kurikulumom vrtića, koja će biti dobra pedagoško – psihološka i didaktičko – metodička podloga za kvalitetno, fleksibilno provođenje programa u skladu sa individualnim potrebama djece, roditelja i na kontekst vrtića u užem i širem okruženju.

Nastojat ćemo poticati samostalno izgrađivanje profesionalne uloge odgojitelja, kao i izbor sadržaja stručnog usavršavanja, pohađanja radionica, seminara i stručnih skupova prema vlastitim interesima i potrebama odgojitelja, ali i prema mogućnostima i potrebama ustanove.

**Bitne zadaće:**

* stjecanje znanja i vještina koje su potrebne za primjenu suvremenih oblika rada sa djecom predškolske dobi, sukladno najnovijim znanstvenim spoznajama o razvoju, učenju i potrebama djece
* jačanje kompetencija odgojitelja u planiranju i vrednovanju svoga rada – promišljanje o vlastitim znanjima, kompetencijama, osobnim karakteristikama…što dovodi do podizanja stručne kompetencije
* timski rad na unapređenju odgojne prakse

Stručno usavršavanje ostvarivat će se kroz:

**⦁ individualno stručno usavršavanje**:

* proučavanje stručne literature dostupne u vrtiću i knjižnici (časopisi i knjige)
* rad na sebi, mijenjanje osobne koncepcije odgojitelja kroz učenje o vlastitoj praksi (istraživanje, refleksivni pristup, samo evaluacija)

**⦁ edukacija u vrtiću:**

* odgojiteljska vijeća (jednom mjesečno, moguće i online) – na odgojiteljskim vijećima provoditi će se dogovori oko organizacije rada, zajedničkih aktivnosti skupina, te će se obrađivati teme proizašle iz potrebe svakodnevnog rada s djecom, roditeljima i suradnicima
* tematska predavanja i radionice pod vodstvom vanjskih i internih stručnih suradnika vrtića
* timska planiranja

**Plan rada odgojiteljskog vijeća:**

* sudjelovanje u izradi Godišnjeg plana i programa vrtića za pedagošku godinu 2024/25., te Kurikuluma vrtića
* dogovori oko organizacije i provođenja Godišnjeg plana i programa vrtića te Kurikuluma
* dogovori oko organizacije rada vrtića, organizacija prostora, nabava sredstava za rad…
* izvješća sa seminara i stručnih aktiva te daljnji dogovori
* planiranje obilježavanja svečanosti, blagdana, druženja
* organizacija i dogovor posjeta i izleta
* zapažanja i osvrti na realizaciju odgojno-obrazovnog rada kroz godinu (problemi, pohvale, dogovori…)
* sudjelovanje u izradi Godišnjeg izvješća vrtića 2024/2025

**⦁ edukacija izvan vrtića:**

* prema planu i programu stručnog usavršavanja prosvjetnih djelatnika u predškolskim ustanovama Agencije za odgoj i obrazovanje (Katalog stručnih skupova)
* stručni skupovi, predavanja, radionice, online edukacije u organizaciji ostalih vanjskih čimbenika (udruge, vrtići…)
  + - KoHo edukacije - Razvojna raketa (Planiranje aktivnosti, Suradnja s roditejima, Kultura ustanove, Učenje kroz istraživanje...);
    - Sinapsus edukacije – Od procjene do plana;
    - On My Mind (NZZJZ)) – Socijalne vještine, Mindfulness – svjesna pažnja...;
    - Razvojne.org – Sigurno dijete, Senzorika u vrtiću, Razvojne mape; Rana pismenost...;
    - NZZJZ – Oralno zdravlje djece „Zubić vila“;
* posjete drugim vrtićima – umrežavanje sa ostalim vrtićima u svrhu razmjene iskustva, uvida i znanja, kao osnova zajedničkog učenja i razvoja

**ERASMUS+ PROJEKT „BUDI DOBAR SEBI I DRUGIMA“**

Dječjem vrtiću Malik odobren je Erasmus + KA122-SCH projekt pod nazivom „Budi dobar sebi i drugima“. Projekt traje 18 mjeseci i traje od 01.05.2023. do 31.10.2024.

U okviru Ključne aktivnosti 122 uključili smo se u dva kratkoročna programa mobilnosti. Radi se o tečajevima: "Vrijeme za igru i prekid rada za nastavnike i učenike: psihologija vremena za dobro osjećanje i dobro" i "Mindfulness za učitelje: praktičan pristup.". Projekt koji bi objedinio ta dva tečaja nazvali smo "Budi dobar sebi i drugima". Kroz programe mobilnosti zaposlenici su stekli važne tehnike i znanja koja će direktno utjecati na jačanje tima i samoizražavanje. Sudionici programa upoznali su se sa načinima opuštanja i savladavanja svakodnevnog stresa, te sa Mindfulness tehnikom opuštanja. Stečena znanja koristitit će se u svakodnevnom radu, implementirati će se u kurikulum vrtića. Uključivanjem u program mobilnosti Erasmus +, kroz predviđene tečajeve, osnažene su kognitivne i socijalne vještine zaposlenika, uspostavljena praksa korištenja Mindfulnessa, koja je prilagođena i prenijeta djeci ali i ostalim sudionicima odgojno obrazovne prakse (suradnici, roditelji, zajednica).

Očekivani ishodi ovog projekta su :

* usvajanje novih tehnika za opuštanje (Mindfulness)
* osnaživanje pojedinca i prevladavanje svakodnevnog stresa
* jačanje samokontrole
* primjena stečenih znanja i prenošenje istih na suradnike, djecu, roditelje
* razvijanje osobnih tehnika rada s djecom
* razmjena iskustava i primjera dobre prakse

**6. SURADNJA S RODITELJIMA**

Suradnja s roditeljima vrlo nam je važna za kvalitetno provođenje odgojno-obrazovnih programa odnosno uključivanjem djeteta u vrtić, važno je uključiti i njegovu obitelj, te razvijati partnerske odnose vrtića i obitelji. Takvi odnosi pružaju djeci i odgojiteljima kvalitetne i raznovrsne poticaje, kvalitetnu komunikaciju, bolje razumijevanje svakog djeteta i zadovoljavanje njegovih potreba, interesa i osjećaja.

.**Cilj** koji smo si postavili za ovu pedagošku godinu je poticanje suradnje s roditeljima, u težnji od suradnika do partnera u odgojno - obrazovnom procesu - i njihovo uključivanje u odgojno – obrazovni proces.

**Bitne zadaće** na kojima ćemo pojačano raditi ove pedagoške godine su**:**

* sudjelovanje i uključivanje roditelja u odgojno-obrazovni rad skupine („otvorena vrta vrtića“)
* nastavak poticanja otvorene, podržavajuće i ravnopravne komunikacije između roditelja, odgojitelja i ostalog osoblja u vrtiću
* informiranje i upoznavanje roditelja sa specifičnim karakteristikama osobnosti i razvojnog statusa djeteta, njegovim stvaralačkim i kreativnim postignućima uz korištenje fotodokumentacije
* organiziranje radionica za roditelje (Ustanova za obrazovanje odraslih Dante, Crveni križ Rijeka, logoped, radionice vezane uz Erasmus projekt…)

Suradnju s roditeljima ostvarivat ćemo putem:

* dijeljenje informacija putem Web stranice vrtića, mobilnih poruka (fotografije, važne obavijesti
* roditeljskih sastanaka (planirana su tri roditeljska sastanka u toku pedagoške godine)
* „otvorenih vrata vrtića“ – jednom mjesečno a po potrebi i češće pozvat ćemo roditelje da nam se pridruže u vrtiću i prema svojim interesima i mogućnostima uključe u sam odgojno-obrazovni proces
* obrazovnih radionica (tematska predavanja vanjskih stručnih suradnika)
* kutića za roditelje (informacije o događanjima u vrtiću, edukativni članci,knjižnica za roditelje, plakati, dječji crteži…)
* individualnih informacija s odgajateljima, a po potrebi i sa stručnim suradnicima vrtića (planirano jednom mjesečno)
* kreativnih radionica za roditelje i djecu (tematski vezane za blagdane isvečanosti, projekte koji se provode…)
* druženja djece, roditelja i odgajatelja (Božićno druženje, Maškarani party, Završno druženje predškolaca, izleti…)
* prikupljanjem izjava o dozvoli za fotografiranje, korištenju osobnih podataka i sl.

Posebno bi željeli uključiti roditelje u odgojno-obrazovni proces kroz sakupljanje materijala za formiranje i nadopunu centara (pedagoški neoblikovani, prirodni materijali, papiri…), te ih uključiti u humanitarne akcije koje će vrtić organizirati..

Plan suradnje s roditeljima odgajatelji će napraviti na temelju ispitivanja potreba i interesa roditelja te će o tome obavijestiti roditelje na roditeljskim sastancima i/ili oglasnim pločama.

**7. SURADNJA S DRUŠTVENIM ČIMBENICIMA**

Suradnju s vanjskim institucijama organizirat ćemo radi obogaćivanja i unapređivanja kvalitete odgojno-obrazovnog rada, stvaranju različitih prilika za učenje i bogaćenje svakodnevnog materijalnog i socijalnog konteksta, proširivanja kurikuluma s raznovrsnim sadržajima kulturnog, umjetničkog, zdravstveno-rekreativnog i sportskog života. Polazeći od potreba i interesa djece pronalazit ćemo načine za proširivanje iskustva, stvaranja situacija za razvijanjem i proširivanjem njihovih kompetencija u okviru cjelovitog razvoja. U radu Dječjeg vrtića „Malik“ vrlo nam je važna suradnja s vanjskim ustanovama i ostalim čimbenicima, posebice onima smještenim na području Općine Viškovo, a potom i šire zajednice, za realizaciju bitnih zadaća odgojno-obrazovnog rada.

**Cilj**nam je unapređenje kvalitete odgojne prakse i razvoj opće kulture vrtića, te prezentacija djelovanja vrtića i postignuća djece.

**Bitna** **zadaća** nam je nastavak dobre suradnje s društvenom sredinom (kulturne, javne, sportske, zdravstvene ustanove…) radi kvalitetnije organizacije i sadržajnog obogaćivanja programa. Stoga se nastojimo povezivati s društvenom sredinom te time poticati emocionalne i socijalne odnose, koji će pridonositi razumijevanju i doživljavanju prezentiranih sadržaja.

Planiramo intenzivnu suradnju sa Općinom Viškovo, Dječjim vrtićima “Viškovo”, “Vladimir Nazor“ Kastav, OŠ “Sv.Matej”, Agencija za mobilnost, Agencijom za odgoj i obrazovanje, Ministarstvom znanosti, obrazovanja i sporta, Crvenim križem, Zavod za javno zdravstvo Rijeka, Medicinskim fakultetom Rijeka, Gradskim kazalištem lutaka-Rijeka, knjižnica “Halubajska zora” Viškovo, Škola stranih jezika „Linguae“, Sportskim društvom “Gorovo”, plivački klub Kantrida, Prirodoslovni muzej Rijeka, Putujuće lutkarsko kazalište „Produkcija Z“, Dječja čarobna scena, Turistička zajednica Viškovo, Turistička zajednica Kastav, Turistička zajednica Rijeka, HAK, DVD Halubjan, stomatološka ordinacija A dent, …, te svim subjektima koji će nam biti od pomoći za realizaciju ovogodišnjih bitnih zadaća u odgojno-obrazovnom radu.

Svaki odlazak izvan Dječjeg vrtića razmotrit ćemo sa sigurnog aspekta, poduzimajući sve potrebne mjere za osiguranje njihove sigurnosti (između ostalog i pripremni razgovori s djecom prije posjete o pridržavanju pravila ponašanja i sl.). Nabrojene mogućnosti suradnje s lokalnom zajednicom predstavljaju orijentacijski okvir koji će se fleksibilno mijenjati i strukturirati sukladno razvojnom karakteru kurikuluma.

**8. VREDNOVANJE PROGRAMA**

U praćenju i vrednovanju programa sudjelovati će odgojitelji, djeca, roditelji, stručni suradnici, ravnatelj te nadležne institucije.

**Samovrednovanje**

Odgojitelji će pažljivo pratiti, promatrati djecu i dokumentirati njihove aktivnosti, stvarajući time podlogu za pripremu poticajnog okruženja, usklađivanje cjelovitog odgojno-obrazovnog rada s različitostima djece. Naša obaveza je da promišljamo, diskutiramo i unapređujemo kvalitetu odgojno-obrazovne prakse, te da uočimo dobre ili one manje dobre primjere prakse, a onda i usmjerimo djelovanje na otklanjanje utvrđenih nedostataka. Realizaciju osiguranja kvalitete programa provoditi ćemo kroz radne sastanke odgajatelja i stručnih suradnika te odgajateljska vijeća.

U svrhu samovrednovanja rada koristit ćemo se slijedećim metodama, tehnikama praćenja, prikupljanja i dokumentiranja podataka:

- dokumentiranje aktivnosti djece: individualne mape, uraci djece, samo refleksije, bilješke, audio i video zapisi, fotografije…

- vođenje i valorizacija pedagoške dokumentacije s naglaskom na praćenje postignuća i sposobnosti djece

- dokumentiranje aktivnosti odgojitelja: bilješke odgojitelja, foto i video snimke, plakati…

**Vanjsko vrednovanje**

Vanjsko vrednovanje ovog programa provodit će nadležne institucije: Ministarstvo znanosti, obrazovanja i športa, Odjel za obrazovanje lokalne zajednice, Agencija za odgoj i obrazovanje…).

**9. GODIŠNJI PLAN I PROGRAM RAVNATELJICE I UPRAVNOG VIJEĆA**

**9.1. Plan rada ravnateljice**

**Ciljevi:**

* unapređivanje opće kvalitete življenja u vrtiću u stvaranju atmosfere suradnje, otvorenosti i motivacije za unapređivanje cjelovitog odgojno - obrazovnog procesa
* osigurati poticajno socijalno i fizičko okruženje u vrtiću koje će omogućiti ostvarivanje zadanih ciljeva i zadaća vrtića za ovu pedagošku godinu
* poticati pozitivno ozračje i visoku razinu motivacije svih zaposlenika, uz poticanje timskog rada radi ostvarivanja zadanih ciljeva
* poticati suradničke odnose među zaposlenicima, posebno odgajateljima

**Bitne zadaće** za ovu pedagošku godinu:

* osnaživanje i produbljivanje partnerstva sa sudionicima odgojno-obrazovne prakse
* oblikovanje i učvršćivanje zajedničke vizije vrtića
* osiguravanje profesionalnog razvoja i učenja svih djelatnika vrtića
* nastavak provedbe programa Erasmus+, pisanje izvješća, te promišljanje o daljnjem uključivanju ustanove (priprema projekta)

SADRŽAJ RADA:

* vođenje i zastupanje vrtića
* izrada Godišnjeg plana i programa, Godišnjeg izvješća
* organizacija Odgojiteljskih vijeća i Stručnih aktiva
* pravovremeno pripremanje i donošenje akata u skladu sa zakonom
* organizacija izleta, posjete
* osiguravanje organizacijskih, kadrovskih i materijalnih uvjeta za realizaciju programa
* suradnja s roditeljima (organizacija obrazovnih radionica) te s društvenom sredinom
* osposobljavanje odgojitelja za postizanje , zadržavanje i razvijanje kvalitete prakse (omogućiti stručno usavršavanje)
* pisanje izvješća za ostvaren Erasmus+ program
* analiza i vrednovanje ostvarenih rezultata
* rad na vlastitoj osobnoj i profesionalnoj nadogradnji
* savjetovanje i suradnja sa vanjskim stručnjacima i ustanovama
* sudjelovanje u radu Aktiva ravnatelja Primorsko goranske županije
* sklapanje ugovora o radu na određeno i neodređeno radno vrijeme
* sklapanje ugovora o pružanju usluga vrtića s roditeljima
* vođenje evidencije o radnicima i radnom vremenu radnika
* izrada prijedloga financijskog plana
* izrada financijskog izvješća
* suradnja s Upravnim vijećem
* suradnja s upravnim odjelima općine i županije
* suradnja i savjetovanje sa Agencijom za odgoj i obrazovanje, Ministarstvom znanosti i obrazovanja
* suradnja s Nastavnim zavodom za javno zdravstvo
* prezentacija rada na internetskoj stranici vrtića
* sudjelovanje na stručnim skupovima, seminarima, radionicama (stručno usavršavanje)

**9.2 Godišnji plan rada Upravnog vijeća**

**Bitne zadaće:**

* donošenje Godišnjeg plana i programa rada vrtića za 2024/25. godinu
* donošenje Kurikuluma vrtića za 2023/24. godinu
* donošenje Financijskog plana za 2025. godinu
* donošenje odluke o upisima za pedagošku godinu 2025/26.
* utvrđivanje potrebe za stručnim radnicima i donošenje odluke o raspisivanju natječaja
* izbor radnika na prijedlog ravnatelja
* donošenje Godišnjeg izvješća rada vrtića za 2024/25. godinu
* odlučivanje o drugim pitanjima sukladno zakonu, statutu i drugim aktima vrtića